CELEX: 32021R2191
Language: hu
Date: 2021-12-10 00:00:00
Title: A Bizottság (EU) 2021/2191 végrehajtási rendelete (2021. december 10.) a Wolffia arrhiza és/vagy a Wolffia globosa friss növényeinek az (EU) 2015/2283 európai parlamenti és tanácsi rendelet szerinti, harmadik országból származó hagyományos élelmiszerként történő forgalomba hozatala engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg)

2021.12.13.   
               
               
                  HU
               
               
                  Az Európai Unió Hivatalos Lapja
               
               
                  L 445/1
               
            
         A BIZOTTSÁG (EU) 2021/2191 VÉGREHAJTÁSI RENDELETE
         (2021. december 10.)
         a Wolffia arrhiza és/vagy a Wolffia globosa friss növényeinek az (EU) 2015/2283 európai parlamenti és tanácsi rendelet szerinti, harmadik országból származó hagyományos élelmiszerként történő forgalomba hozatala engedélyezéséről és az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 15. cikke (4) bekezdésére,
         mivel:
         
                     (1)
                  
                  
                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban. A harmadik országból származó hagyományos élelmiszerek az (EU) 2015/2283 rendelet 3. cikke (2) bekezdésének c) pontja értelmében vett új élelmiszereknek minősülnek.
                  
               
                     (2)
                  
                  
                     Az (EU) 2017/2468 bizottsági végrehajtási rendelet (2) adminisztratív és szakmai követelményeket állapít meg a harmadik országokból származó hagyományos élelmiszerekre vonatkozóan.
                  
               
                     (3)
                  
                  
                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (3).
                  
               
                     (4)
                  
                  
                     2020. szeptember 7-én a GreenOnyx Ltd. vállalat (a továbbiakban: kérelmező) az (EU) 2015/2283 rendelet 14. cikkének megfelelően bejelentést tett a Bizottságnak arról, hogy a Wolffia arrhiza és a Wolffia globosa friss növényeit harmadik országból származó hagyományos élelmiszerként forgalomba kívánja hozni az uniós piacon. A kérelmező a Wolffia arrhiza és a Wolffia globosa friss növényei általános népesség általi, ilyen élelmiszerként való felhasználásának engedélyezését kérte.
                  
               
                     (5)
                  
                  
                     Az (EU) 2017/2468 végrehajtási rendelet 7. cikkének (2) bekezdése alapján a Bizottság a bejelentés érvényességére vonatkozó követelményekkel kapcsolatban kiegészítő információkat kért a kérelmezőtől. A kért információkat 2020. október 16-án nyújtották be.
                  
               
                     (6)
                  
                  
                     A kérelmező által benyújtott adatok azt mutatják, hogy a Wolffia arrhiza és/vagy a Wolffia globosa friss növényeit Délkelet-Ázsiában, különösen Laoszban, Mianmarban és Thaiföldön hosszú ideje biztonságosan használják élelmiszerként.
                  
               
                     (7)
                  
                  
                     Az (EU) 2015/2283 rendelet 15. cikkének (1) bekezdése értelmében a Bizottság 2021. január 20-án továbbította az érvényes bejelentést a tagállamoknak és az Európai Élelmiszerbiztonsági Hatóságnak (a továbbiakban: Hatóság).
                  
               
                     (8)
                  
                  
                     Sem a tagállamok, sem a Hatóság nem nyújtott be az (EU) 2015/2283 rendelet 15. cikkének (2) bekezdésében meghatározott négy hónapos időszakon belül a Bizottsághoz a Wolffia arrhiza és a Wolffia globosa friss növényeinek az Unión belüli forgalomba hozatalával kapcsolatban megfelelően indokolt biztonsági kifogást.
                  
               
                     (9)
                  
                  
                     A Hatóság 2021. június 30-án közzétette műszaki jelentését a Wolffia arrhiza és a Wolffia globosa friss növényeinek az (EU) 2015/2283 rendelet (4) 14. cikke értelmében harmadik országból származó hagyományos élelmiszerként történő bejelentéséről. A Hatóság arra a következtetésre jutott, hogy a Wolffia arrhiza és a Wolffia globosa friss növényeinek összetételére és használatának történetére vonatkozóan rendelkezésre álló adatok, valamint a vertikális gazdálkodás feltételei között termesztett hagyományos élelmiszerekre vonatkozóan a bejelentésben ismertetett adatok nem vetnek fel biztonsági aggályokat.
                  
               
                     (10)
                  
                  
                     Ebben a jelentésben a Hatóság megjegyezte, hogy a Wolffia arrhiza és a Wolffia globosa friss növényeinek a biztonságosságát erősen befolyásolja azon vizek környezeti állapota, ahol ezeket a növényeket termesztik. Ezért a nehézfémek és mikrocisztinek jelenléte ezekben a friss növényekben nem zárható ki. Ezenkívül a bennük található egyes nyomelemek – például a réz, a molibdén, a cink, a bór és a mangán – bizonyos szintjei, amelyek a Wolffia arrhiza és a Wolffia globosa friss növényeinek a termesztéséhez használt műtrágyáknak lehetnek tulajdoníthatók, biztonsági kockázatot jelenthetnek az emberi egészségre nézve. Az engedélyezett új élelmiszerek uniós jegyzékében ezért helyénvaló e hagyományos élelmiszer specifikációiban a nehézfémekre, a mikrocisztinekre, a rézre, a molibdénre, a cinkre, a bórra és a mangánra vonatkozóan maximális mennyiségeket megállapítani.
                  
               
                     (11)
                  
                  
                     A Bizottságnak ezért engedélyeznie kell a Wolffia arrhiza és/vagy a Wolffia globosa friss növényeinek az Unión belüli forgalomba hozatalát, és ennek megfelelően naprakésszé kell tennie az engedélyezett új élelmiszerek uniós jegyzékét.
                  
               
                     (12)
                  
                  
                     Az (EU) 2017/2470 végrehajtási rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            
               (1)   Az e rendelet mellékletében meghatározott Wolffia arrhiza és/vagy Wolffia globosa friss növényeit harmadik országból származó hagyományos élelmiszerként fel kell venni az engedélyezett új élelmiszereknek az (EU) 2017/2470 végrehajtási rendelettel létrehozott uniós jegyzékébe.
            
            
               (2)   Az uniós jegyzékben foglalt, az (1) bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és specifikációkat.
            
         
         
            2. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. december 10-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 327., 2015.12.11., 1. o.
         
         
            (2)  A Bizottság (EU) 2017/2468 végrehajtási rendelete (2017. december 20.) a harmadik országokból származó hagyományos élelmiszerekre vonatkozó adminisztratív és szakmai követelményeknek az új élelmiszerekről szóló (EU) 2015/2283 európai parlamenti és tanácsi rendelettel összhangban történő meghatározásáról (HL L 351., 2017.12.30., 55. o.).
         
            (3)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).
         
            (4)  EFSA Supporting Publications, https://doi.org/10.2903/sp.efsa.2021.EN-6658.
      
      
         
            MELLÉKLET
            Az (EU) 2017/2470 végrehajtási rendelet melléklete a következőképpen módosul:
            
                        1.
                     
                     
                        Az 1. táblázat (Engedélyezett új élelmiszerek) a következő bejegyzéssel egészül ki:
                        
                                    „Engedélyezett új élelmiszer
                                 
                                 
                                    Az új élelmiszer felhasználásának feltételei
                                 
                                 
                                    További különös jelölési követelmények
                                 
                                 
                                    Egyéb követelmények
                                 
                              
                                    A Wolffia arrhiza és/vagy a Wolffia globosa friss növényei (harmadik országból származó hagyományos élelmiszer)
                                 
                                 
                                    Adott élelmiszer-kategória
                                 
                                 
                                    Maximális mennyiségek
                                 
                                 
                                    Az új élelmiszer megnevezése az azt tartalmazó élelmiszerek jelölésén: »Wolffia arrhiza és Wolffia globosa« vagy »Wolffia arrhiza« vagy »Wolffia globosa«, a felhasznált növénytől függően.”
                                 
                                 
                                     
                                 
                              
                                    A Wolffia arrhiza és/vagy a Wolffia globosa friss növényei
                                 
                                 
                                     
                                 
                              
                  
                        2.
                     
                     
                        A 2. táblázat (Specifikációk) a következő bejegyzéssel egészül ki:
                        
                                    „Engedélyezett új élelmiszer
                                 
                                 
                                    Specifikációk
                                 
                              
                                    A Wolffia arrhiza és/vagy a Wolffia globosa friss növényei (harmadik országból származó hagyományos élelmiszer)
                                 
                                 
                                    
                                       Leírás/meghatározás:
                                    
                                    A hagyományos élelmiszer az Araceae családhoz tartozó Wolffia arrhiza (L.) Horkel ex Wimm. és/vagy Wolffia globosa (Roxb.) Hartog & Plas friss növényeiből áll.
                                    
                                       Mikrobiológiai kritériumok:
                                    
                                    Összcsíraszám: < 103 CFU/g
                                    Összes élesztő- és penészszám: < 100 CFU/g
                                    Enterobaktériumok összesen: < 100 CFU/g
                                    
                                       Escherichia coli: < 100 CFU/g
                                    
                                       Salmonella: 25 g-os mintában nincs jelen
                                    
                                       Listeria monocytogenes: 25 g-os mintában nincs jelen
                                    
                                       Staphylococcus aureus: Nincs/10 g
                                    
                                       Nehézfémek:
                                    
                                    Ólom: < 0,3 mg/kg
                                    Arzén (szervetlen): < 0,10 mg/kg
                                    Kadmium: < 0,2 mg/kg
                                    Króm: < 1 mg/kg
                                    Higany: < 0,10 mg/kg
                                    
                                       Nyomelemek:
                                    
                                    Réz: < 0,8 mg/kg
                                    Molibdén < 0,3 mg/kg
                                    Cink: < 5 mg/kg
                                    Bór: < 5 mg/kg
                                    Mangán: < 6 mg/kg
                                    
                                       Cianotoxinok:
                                    
                                    Mikrocisztinek: 0,006 μg/g
                                    
                                       Peszticidek:
                                    
                                    A 396/2005/EK rendeletben  (1) a 0254000 kódszám (a »Levélzöldségek, fűszernövények és ehető virágok« csoportban a »d) vízitorma« alcsoport) szerinti növényvédőszer-mennyiségek
                                 
                              
                                    
                                                (*)
                                             
                                             
                                                CFU: telepképző egység”
                                             
                                          
                              
                  
               (1)  Az Európai Parlament és a Tanács 396/2005/EK rendelete (2005. február 23.) a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról (HL L 70., 2005.3.16., 1. o.).